Diari Oficial de la Generalitat Valenciana


Sumari del DOGV 7921, del 21-11-2016 (2016/9225)

ORDRE 19/2016, de 16 de novembre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió d'ajudes en matèria de joventut.
----------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2016/11/16/19/dof/vci/html**

### Dades del document

Número de DOGV
:   7921

Data del DOGV
:   21-11-2016

Secció del DOGV
:   I. DISPOSICIONS GENERALS

Número del document
:   2016/9225


Data del document
:   16-11-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Ordre

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * legislació

ORDRE 19/2016, de 16 de novembre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió d'ajudes en matèria de joventut. [2016/9225]  
Índex  
Preàmbul  
Ordene  
Article únic  
Disposicions finals  
Primera. Incidència pressupostària  
Segona. Entrada en vigor  
Annex I. Consells locals de la joventut.  
Article 1. Objecte  
Article 2. Beneficiaris  
Article 3. Obligacions dels beneficiaris  
Article 4. Comissió Europea  
Article 5. Procediment de concessió  
Article 6. Criteris objectius de l'atorgament de la subvenció i ponderació d'aquests  
Article 7. Criteris per a la determinació de la quantia individualitzada de la subvenció  
Article 8. Sol·licituds  
Article 9. Esmena de sol·licituds  
Article 10. Ordenació i instrucció  
Article 11. Comissió d'avaluació  
Article 12. Resolució i termini  
Article 13. Criteris de modificació de la resolució  
Article 14. Informació i publicitat de les subvencions concedides  
  
Article 15. Pagament de la subvenció  
Article 16. Despeses subvencionables  
Article 17. Termini i forma de justificació de les ajudes  
Article 18. Pla de control  
Article 19. Reintegrament i minoració de les ajudes  
Article 20. Règim sancionador  
Annex II. Associacions juvenils i entitats prestadores de serveis a la joventut  
Article 1. Objecte  
Article 2. Beneficiaris  
Article 3. Obligacions dels beneficiaris  
Article 4. Comissió Europea  
Article 5. Procediment de concessió  
Article 6. Criteris objectius de l'atorgament de la subvenció i ponderació d'aquests  
Article 7. Criteris per a la determinació de la quantia individualitzada de la subvenció  
Article 8. Sol·licituds  
Article 9. Esmena de sol·licituds  
Article 10. Ordenació i instrucció  
Article 11. Comissió d'avaluació  
Article 12. Resolució i termini  
Article 13. Criteris de modificació de la resolució  
Article 14. Informació i publicitat de les subvencions concedides  
  
Article 15. Pagament de la subvenció  
Article 16. Despeses subvencionables  
Article 17. Termini i forma de justificació de les ajudes  
Article 18. Pla de control  
Article 19. Reintegrament i minoració de les ajudes  
Article 20. Règim sancionador  
Annex III. Escoles d'Animació Juvenil.  
Article 1. Objecte  
Article 2. Beneficiaris  
Article 3. Obligacions dels beneficiaris  
Article 4. Comissió Europea  
Article 5. Procediment de concessió  
Article 6. Criteris objectius de l'atorgament de la subvenció i ponderació d'aquests  
Article 7. Criteris per a la determinació de la quantia individualitzada de la subvenció  
Article 8. Sol·licituds  
Article 9. Esmena de sol·licituds  
Article 10. Ordenació i instrucció  
Article 11. Comissió d'avaluació  
Article 12. Resolució i termini  
Article 13. Criteris de modificació de la resolució  
Article 14. Informació i publicitat de les subvencions concedides  
  
Article 15. Pagament de la subvenció  
Article 16. Despeses subvencionables  
Article 17. Termini i forma de justificació de les ajudes  
Article 18. Pla de control  
Article 19. Reintegrament i minoració de les ajudes  
Article 20. Règim sancionador  
  
  
PREÀMBUL  
  
La Llei 18/2010, de 30 de desembre, de la Generalitat, de Joventut de la Comunitat Valenciana, assenyala, entre les funcions de l'Institut Valencià de la Joventut.Generalitat Jove, la promoció de la participació dels jóvens i la prestació del suport econòmic a la realització de les iniciatives i projectes de les associacions juvenils de la Comunitat Valenciana. Igualment, té la labor d'impulsar la prestació de serveis a la joventut, potenciar l'exercici d'activitats de temps lliure i fomentar i donar suport al voluntariat social i juvenil.  
La política juvenil que porta a terme l'Institut Valencià de la Joventut.Generalitat Jove està dirigida a impulsar la participació de la joventut d'una forma lliure i eficaç, tot propiciant el marc adequat per al seu desenvolupament social, polític, econòmic i cultural, tal com estableix l'article 48 de la Constitució Espanyola.  
Amb aquesta finalitat, es considera necessari promoure i reforçar una sèrie de camps que permeten a la joventut trobar àmbits en què desenvolupar-se com a persones. Per a això, aquesta ordre estableix les bases de tres línies de subvencions. La primera es dirigeix a recolzar el funcionament dels consells locals de joventut, que, al seu torn, donen suport al moviment associatiu dels municipis respectius.  
La segona persegueix consolidar associacions juvenils, en l'àmbit de les quals un gran nombre de jóvens puguen gaudir de moltes vivències que coadjuvaran a la seua preparació com a persones madures i formades.  
Finalment, s'estableix una xicoteta línia de subvenció dirigida a ajudar les escoles d'animació juvenil, perquè puguen formar els voluntaris de les mateixes associacions que les promouen i que s'encarreguen de dinamitzar actuacions amb jóvens.  
Per tot això, en virtut de la competència que m'atribueix l'article 165.1 de la Llei 1/2015 de, 6 de febrer, de la Generalitat, d'Hisenda Pública, del Sector Públic Instrumental i de Subvencions, en relació amb l'article 3 del Decret 7/2015, de 29 de juny, de Presidència de la Generalitat, pel quals es determinen les conselleries en què s'organitza l'administració de la Generalitat, i el Decret 152/2015, de 22 de setembre, del Consell, pel qual s'aprova el Reglament Orgànic i funcional de la Vicepresidència i Conselleria d'Igualtat i Polítiques Inclusives, de conformitat el Consell Jurídic Consultiu,  
  
  
ORDENE  
  
Article únic  
Establir les bases de la concessió de subvencions en matèria de joventut d'acord amb el que disposen els annexos de la present ordre.  
  
  
DISPOSICIONS FINALS  
  
Primera. Incidència pressupostària  
La present ordre no té incidència pressupostària.  
  
Segona. Entrada en vigor  
La present ordre entrarà en vigor l'endemà de la seua publicació en el Diari Oficial de la Generalitat Valenciana.  
  
València, 16 de novembre de 2016  
  
La vicepresidenta   
i consellera d'Igualtat i Polítiques Inclusives,  
MÓNICA OLTRA JARQUE  
  
  
ANNEX I  
Consells locals de la joventut  
  
Article 1. Objecte  
1. Les ajudes que es convoquen estaran destinades a finançar les despeses corrents dels programes anuals d'activitats que, durant l'exercici al qual s'aplica la subvenció, desplegaran les entitats referides en l'article 2 del present annex, i que incloguen actuacions adreçades a:  
  
a) El foment i la formació de l'associacionisme juvenil  
b) La col·laboració i l'assessorament a les associacions juvenils  
c) El foment de la participació de les dones jóvens  
d) La promoció de l'associacionisme entre els jóvens immigrants  
e) La informació juvenil  
f) El desenvolupament personal i social de la joventut, la generació d'esperit crític i la promoció de la transformació social  
2. No seran subvencionables aquells programes en què s'incloga alguna de les accions següents:  
a) Activitats que promoguen o justifiquen qualsevol forma de discriminació per raó de raça, sexe, religió o qualsevol altra que atempte contra els drets fonamentals de la persona.  
b) Activitats amb finalitat lucrativa.  
c) Aquelles que fomenten o puguen incitar, directament o indirectament, l'ús de drogues, alcohol, tabac, o que facen apologia del seu consum.  
d) Cursos que no tinguen relació directa amb alguna de les activitats establides en l'apartat anterior.  
3. Aquestes ajudes són compatibles amb altres que, per a la mateixa finalitat, siguen convocades per qualsevol administració o entitat pública o privada, sempre que la totalitat de les ajudes concedides no supere el 100 % del pressupost del programa subvencionat.  
  
Article 2. Beneficiaris  
1. Podran obtindre la condició de beneficiaris de les ajudes regulades en el present annex els consells locals de la joventut i els consells d'àmbit territorial superior al del municipi degudament constituïts.  
  
2. Els consells beneficiaris hauran de complir els requisits següents:  
- Estar inscrits en el Registre de Consells territorials de Joventut de la Comunitat Valenciana.  
- La inscripció en el registre corresponent de Consells territorials de Joventut de la Comunitat Valenciana s'haurà d'haver produït abans de la data de finalització del termini de presentació de sol·licituds.  
  
3. No podran obtindre la condició de beneficiari les entitats incurses en alguna de les prohibicions que conté l'article 13 de la Llei 38/2003, de 17 de novembre, General de Subvencions.  
  
Article 3. Obligacions dels beneficiaris  
A més de les obligacions que amb caràcter general s'estableixen en l'art. 14 de la Llei 38/2003, de 17 de novembre, General de Subvencions, s'estableixen les següents obligacions dels beneficiaris:  
- Realitzar el programa subvencionat en la forma, les condicions i el termini establits, i en tot cas abans del 30 de novembre de l'exercici a què s'aplica la subvenció.  
- Acreditar davant de l'IVAJ.GVA Jove la realització de l'activitat i l'adopció del comportament i de les actituds que fonamenten la concessió de la subvenció, així com el compliment dels requisits i condicions que determina l'atorgament o gaudi de l'ajuda, en la forma que estableix la present ordre.  
- Sotmetre's a les actuacions de control financer que corresponen a la Intervenció General, en relació amb les subvencions i ajudes concedides.  
- Comunicar a l'IVAJ.GVA Jove la sol·licitud i la concessió d'ajudes, per a la mateixa finalitat, per part d'altres administracions i organismes públics o privats, tant nacionals com internacionals.  
- Comunicar a l'IVAJ.GVA Jove les modificacions que es produïsquen en el desplegament del programa subvencionat.  
- Prestar la col·laboració i presentar la documentació que siga necessària, als supervisors de l'Institut Valencià de la Joventut.Generalitat Jove, a fi de comprovar l'execució del programa objecte de subvenció.  
- Portar la comptabilitat de l'entitat d'acord amb la normativa vigent d'aplicació.  
- Donar l'adequada publicitat del caràcter públic del finançament de l'activitat que fonamenta la concessió de la subvenció, incloent-hi la seua referència en mitjans de difusió, com ara cartells, materials impresos, mitjans electrònics o audiovisuals. En aquells casos en què l'entitat dispose de pàgina web, s'utilitzarà aquest mitjà per a donar publicitat a la subvenció concedida, tot això d'acord amb el que disposa la Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana.  
  
  
Article 4. Comissió Europea  
De conformitat amb el que disposa l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, es fa constar que les ajudes a què es refereix la present ordre no estan subjectes a la notificació que preveu l'article 108 del Tractat de Funcionament de la Unió Europea, al no reunir tots els requisits que estableix l'article 107.1 del Tractat.  
Concretament, aquestes ajudes no suposen un avantatge econòmic per a les entitats beneficiàries, ni suposen el falsejament de la competència, ja que es dirigeixen al finançament de programes anuals d'activitats de caràcter social i es destinen a impulsar la participació de la joventut en el desenvolupament polític, social, econòmic i cultural del seu àmbit territorial.  
Les accions subvencionades les realitzen consells locals de la joventut i consells d'àmbit territorial superior al del municipi amb àmbit d'actuació a la Comunitat Valenciana, i el seu exercici no comporta una activitat econòmica, entesa com l'oferta en el mercat de béns i serveis destinada a la consecució d'un benefici econòmic, ni suposen un avantatge econòmic a favor d'empreses o entitats que puga falsejar la competència en els intercanvis comercials entre els estats membres.  
  
D'acord amb el que preveu l'article 17 de la Llei 18/2010, de 30 de desembre, de Joventut de la Comunitat Valenciana, els consells locals són formes organitzades de participació juvenil, i la Generalitat, d'acord amb allò que assenyala l'article 18 de l'esmentada llei, pot convocar subvencions i establir mesures de suport econòmic als seus programes d'activitats i a la seua estructura associativa.  
  
Article 5. Procediment de concessió  
1. El procediment de concessió d'aquestes ajudes serà el de concurrència competitiva.  
2. Les subvencions seran convocades per resolució de la conselleria competent en matèria de joventut i publicades en el Diari Oficial de la Generalitat Valenciana, d'acord amb les consignacions previstes en la Llei de Pressupostos de la Generalitat per a l'exercici econòmic corresponent.  
  
Article 6. Criteris objectius de l'atorgament de la subvenció i ponderació d'aquests  
Per a la concessió d'aquestes ajudes, es procedirà a l'estudi i puntuació per part de la comissió de valoració de les sol·licituds presentades.  
  
La puntuació global màxima de cada sol·licitud serà de 100 punts, d'acord amb els següents criteris de valoració:  
a) El programa general d'activitats es valorarà fins a un màxim de 70 punts d'acord amb els criteris següents:  
1r Les activitats programades, d'entre les possibles previstes en l'article 1.1 d'aquest annex, es valoraran amb 1 punt cada una d'elles, fins a un màxim de 30 punts.  
2n El grau de finançament propi del programa anual objecte de subvenció, segons el pressupost d'aquest presentat, fins a un màxim de 5 punts, segons l'escala següent:  
- Fins al 25 %: 1 punt  
- Fins al 50 %: 2 punts  
- Fins al 75 %: 3 punts  
- Més del 75 %: 5 punts  
3r El nombre d'associacions juvenils participants en el programa anual presentat, fins a un màxim de 10 punts, de conformitat amb el barem següent:  
- Fins a 3: 2 punts  
- Fins a 6: 4 punts  
- Fins a 9: 6 punts  
- Fins a 12: 8 punts  
- Més de 12: 10 punts  
4t La col·laboració en accions concretes amb altres entitats sense ànim de lucre diferents de les associacions que formen part del consell per a l'elaboració d'activitats conjuntes, fins a un màxim de 5 punts, de conformitat amb el barem següent:  
- Una entitat: 2 punts  
- Dos o més entitats: 5 punts  
5é La incidència del programa en associacions que treballen amb col·lectius de jóvens amb risc d'exclusió social fins a un màxim de 20 punts, de conformitat amb el barem següent:  
- 1 associació: 4 punts  
- 2 associacions: 8 punts  
- 3 associacions: 12 punts  
- 4 associacions: 16 punts  
- 5 o més associacions: 20 punts  
b) El percentatge de finançament propi de l'entitat sol·licitant de l'ajuda, segons la comptabilitat de l'entitat per a l'any immediatament anterior al de l'exercici pressupostari a què s'imputa la subvenció, es valorarà fins a un màxim de 10 punts, segons l'escala següent:  
- Fins al 25 %: 2 punts  
- Fins al 50 %: 4 punts  
- Fins al 75 %: 6 punts  
- Més del 75 %: 10 punts  
c) La pàgina web de l'entitat es valorarà fins a 8 punts sempre que es trobe actualitzada i done informació sobre les activitats que realitza el consell. Per a valorar la pàgina web serà necessari que almenys el 50 % d'aquesta estiga desenvolupada en valencià.  
d) Per la titularitat, per part de l'entitat sol·licitant de l'ajuda, d'un o més centres d'informació juvenil integrats en la Xarxa Valenciana d'Informació Juvenil es concedirà 2 punts més.  
e) Es concedirà 10 punts més a la sol·licitud d'aquella entitat que acredite ocupar treballadors amb diversitat funcional, sempre que aquesta circumstància s'haja acreditat per mitjà de l'aportació de la fotocòpia compulsada dels contractes del personal amb diversitat funcional i dels certificats de minusvalidesa expedits per l'organisme oficial competent, d'acord amb el que preveu la normativa vigent, junt amb els corresponents models dels impresos justificatius de les cotitzacions a la Seguretat Social i de les retencions de l'IRPF en l'Agència Estatal d'Administració Tributària.  
  
Article 7. Quantia individualitzada de la subvenció o criteris per a la seua determinació  
Per a calcular la quantia a concedir, es farà el repartiment de l'import global màxim previst en la corresponent convocatòria de manera proporcional a la puntuació obtinguda pels sol·licitants que reunisquen els requisits, d'acord amb la fórmula següent:  
X = P x Vp  
X = Subvenció concedida  
P = Puntuació obtinguda per sol·licitud  
Vp = Valor econòmic del punt, que serà el resultant de dividir l'import global màxim de la línia de subvenció entre el nombre total de punts obtinguts per totes les sol·licituds admeses que complisquen amb els requisits de la convocatòria.  
  
  
Article 8. Sol·licituds  
1. Les sol·licituds es formularan en els models i dins dels terminis que determine la corresponent convocatòria.  
2. Juntament amb la documentació específica que determine la convocatòria, els sol·licitants hauran de presentar:  
a) Declaració responsable que en l'entitat sol·licitant no concorren les circumstàncies assenyalades en l'article 13 de la Llei 38/2003, de 17 de novembre, General de Subvencions.  
b) Acreditació que es troba al corrent de les seues obligacions tributàries i davant de la Seguretat Social. Per a això, l'entitat sol·licitant podrà autoritzar l'òrgan instructor perquè obtinga directament l'acreditació del compliment de les obligacions tributàries i amb la Seguretat Social, a través de certificats telemàtics, de conformitat amb el que disposa el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Les entitats que no atorguen la dita autorització hauran d'aportar la documentació acreditativa que es troben al corrent de les obligacions esmentades.  
c) Declaració responsable que tot el personal que presta serveis en l'entitat sol·licitant de l'ajuda en activitats dirigides a menors, compleix el que estableix l'article 13.5 de la Llei Orgànica 1/1996, de Protecció Jurídica del Menor, de modificació parcial del Codi Civil i de la Llei d'Enjudiciament Civil i el que estableix l'article 8.4 i 5 de la Llei 45/2015, de 14 d'octubre, de Voluntariat.  
  
3. La sol·licitud, juntament amb la documentació requerida, es presentarà preferentment en algun dels registres d'entrada de l'IVAJ.GVA Jove, sense perjuí de les formes que preveu l'article 16.4 de la Llei 39/2015, d'1 d'octubre, del Procediment Administratiu Comú de les Administracions Públiques.  
  
Article 9. Esmena de sol·licituds  
1. Rebudes les sol·licituds i incoat l'expedient, l'òrgan instructor les verificarà i podrà realitzar d'ofici les actuacions que considere necessàries per a la determinació, el coneixement i la comprovació de les dades en virtut de les quals s'ha de pronunciar la resolució.  
  
2. Quan la sol·licitud no reunisca els requisits exigits o no vaja acompanyada de la documentació que, d'acord amb aquesta ordre, resulte exigible, es notificarà la causa que impedeix la continuació del procediment a l'entitat sol·licitant i se li requerirà que, de conformitat amb l'article 68.1 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini de 10 dies, esmene la falta o presente els documents preceptius, amb indicació que, si no ho fa així, es considerarà que ha desistit de la seua petició, després de la resolució prèvia, que haurà de ser dictada en els termes que preveu l'article 21 de la precitada Llei.  
3. Es delega en el secretari general de l'Institut València de la Joventut.Generalitat Jove la competència per a dictar la dita resolució, contra la qual es podrà interposar potestativament recurs de reposició davant del mateix òrgan que la va dictar en el termini d'un mes comptat des de l'endemà de la seua notificació, o bé, directament, recurs contenciós administratiu davant dels jutjats contenciosos administratius competents, en el termini de dos mesos comptats des de l'endemà de la seua notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es crega oportuna.  
  
Article 10. Ordenació i instrucció  
1. L'ordenació i la instrucció del procediment de concessió correspondran a la Direcció General de l'IVAJ.GVA Jove, que rebrà les sol·licituds presentades i verificarà que reuneixen els requisits per a poder ser tramitades.  
2. L'òrgan competent per a la instrucció de l'expedient, a la vista de la documentació que tinga i de les obligacions que s'adquirisquen amb la concessió de l'ajuda, podrà demanar els informes dels organismes i entitats que crega oportú, i efectuar les comprovacions necessàries sobre l'exactitud de tot.  
Article 11. Comissió d'avaluació  
1. Una vegada examinades les sol·licituds i per a la valoració i proposta de concessió de les ajudes, es constituirà una comissió d'avaluació, que estarà integrada pels membres següents:  
- Presidència: la persona titular de la direcció d'Àrea de l'IVAJ.GVA Jove o qui la substituïsca.  
- Sis vocals: tres persones entre el personal al servei de l'administració del Consell i que estiguen adscrites al Servei de Gestió i Planificació de Programes de l'IVAJ.GVA Jove, i tres membres del Consell de la Joventut de la Comunitat Valenciana (CJCV), a proposta de la seua Comissió Permanent.  
- Secretaria: una persona adscrita al Servei de Gestió i Planificació de Programes de l'IVAJ.GVA Jove, que actuarà amb veu però sense vot.  
  
No serà obstacle per a la constitució de la comissió que el Consell de la Joventut de la Comunitat Valenciana no designe els seus representants en el termini que s'establisca.  
2. La dita comissió elaborarà una relació ordenada de sol·licitants de les ajudes convocades, de conformitat amb els criteris establits en aquestes bases i les condicions de concessió que establisca la corresponent convocatòria. A continuació, proposarà a l'òrgan competent per a la concessió de les ajudes la relació prioritzada de beneficiaris d'acord amb el límit del crèdit existent per a cada convocatòria.  
  
3. La comissió d'avaluació actuarà com a òrgan col·legiat, de conformitat amb el que preveu l'article 15 i següents de la Llei 40/2015, d'1 d'octubre, de Règim Jurídic del Sector Públic, als efectes d'elevar a l'òrgan concedent la proposta de resolució de les ajudes.  
  
  
Article 12. Resolució i termini  
1. Es delega en la Secretaria General de l'IVAJ.GVA Jove la resolució de les sol·licituds que es presenten a l'empara de la convocatòria de les ajudes regulades en la present ordre.  
2. El termini màxim per a resoldre i notificar la resolució serà de 3 mesos a comptar des de la presentació de la sol·licitud, sempre que reunisca els requisits exigits i s'aporte tota la documentació requerida. En cas contrari, el còmput del termini s'iniciarà a partir del moment en què s'esmene la dita sol·licitud.  
3. Transcorregut el termini abans mencionat sense que s'haguera notificat resolució expressa, les persones interessades podran entendre desestimades les seues sol·licituds per silenci administratiu. Tot això, sense perjuí que subsistisca l'obligació legal de l'Administració de resoldre expressament sobre la petició formulada.  
4. La resolució del procediment es notificarà als interessats tot ajustant-se al que disposa l'article 40 de la Llei 39/2015, d'1 d'octubre, del Procediment Administratiu Comú de les Administracions Públiques. La pràctica de la dita notificació o publicació s'ajustarà a les disposicions que conté l'article 41 i següents de la llei esmentada.  
  
5. La resolució de concessió posa fi a la via administrativa i s'hi podrà interposar potestativament recurs de reposició en contra davant del mateix òrgan que la va dictar, en el termini d'un mes comptat des de l'endemà de la seua notificació, o bé, directament, recurs contenciós administratiu davant dels jutjats contenciosos administratius competents, en el termini de dos mesos comptats des de l'endemà de la seua notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es crega oportuna.  
  
Article 13. Criteris de modificació de la resolució  
Tota alteració de les condicions tingudes en compte per a la concessió de l'ajuda i, en tot cas, la obtenció concurrent de subvencions o ajudes atorgades per altres administracions públiques o ens públics o privats, tant nacionals com internacionals, quan superen el 100 % del programa subvencionat, donarà lloc a la modificació de la resolució de concessió.  
  
  
Article 14. Informació i publicitat de les subvencions concedides  
  
1. La resolució de la concessió es publicarà en el Diari Oficial de la Generalitat Valenciana.  
2. Es trametrà, a la Base de Dades Nacionals de Subvencions, informació sobre la resolució de concessió, d'acord amb el que estableix l'article 18.2 de la Llei 38/2003, de 17 de novembre, General de Subvencions.  
3. Els beneficiaris hauran de donar publicitat de les subvencions i ajudes percebudes en els termes i condicions que estableix la Llei 19/2013, de 9 de desembre, de Transparència, accés a la informació pública i bon govern. En el cas que es faça ús de la previsió que conté l'article 5.4 de l'esmentada llei, la Base de Dades Nacionals de Subvencions servirà de mitjà electrònic per al compliment de les obligacions de publicitat.  
4. Els beneficiaris hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, en els termes reglamentàriament establits.  
  
Article 15. Pagament de la subvenció  
1. El pagament d'aquestes ajudes es podrà realitzar de la manera següent:  
- El 30 % de l'import total s'abonarà anticipadament després de la notificació de la resolució de concessió de la subvenció. Aquestes entitats quedaran exonerades de l'obligació de prestar la corresponent garantia en estar dins dels supòsits d'exempció que preveu l'article 171.5 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
- Fins al següent 20 % de l'ajuda concedida, amb la justificació prèvia del 50 % de l'import total de la subvenció, la qual es podrà presentar fins a l'1 de setembre de l'exercici pressupostari.  
- La resta s'abonarà, amb la justificació prèvia de l'import que falta, fins a completar el total de la subvenció en el termini que estableix l'article 17 d'aquest annex.  
2. No obstant això, amb caràcter previ al pagament de la subvenció, el beneficiari haurà de trobar-se al corrent en el compliment de obligacions tributàries i davant de la Seguretat Social, i aportar una declaració responsable de no ser deutor per resolució de procediment de reintegrament de subvencions.  
3. En cap cas no podran realitzar-se pagaments anticipats a les entitats beneficiàries quan s'haja sol·licitat la declaració de concurs voluntari, hagen sigut declarades insolvents en qualsevol procediment, es troben declarades en concurs, llevat que en aquest haja adquirit l'eficàcia un conveni, estiguen subjectes a intervenció judicial o hagen sigut inhabilitades d'acord amb la llei concursal, sense que haja conclòs el període d'inhabilitació fixat en la sentència de qualificació del concurs.  
  
  
Article 16. Despeses subvencionables  
Seran subvencionables:  
a) Les despeses corrents derivades de les activitats previstes en el programa subvencionat. Les despeses de manutenció i restauració derivades dels desplaçaments que es puguen fer al Consell de la Joventut de la Comunitat Valenciana no podran excedir el 30 % de l'import total subvencionat; queden exceptuades d'aquesta limitació les despeses de restauració implícites en l'estada en albergs, residències, campaments, etc., on les entitats organitzen les activitats.  
  
b) Les despeses del personal que haja treballat directament en el programa subvencionat, si bé no podran superar el 50 % de l'import total subvencionat.  
No seran subvencionables els cursos que no tinguen relació directa amb alguna de les actuacions que estableix l'article 1.1 d'aquest annex.  
  
  
Article 17. Termini i forma de justificació de les ajudes  
La realització de les activitats per a les quals s'haja concedit la subvenció es justificarà mitjançant la presentació de la documentació següent:  
1. Memòria justificativa de les activitats realitzades que són objecte de la subvenció. S'hi hauran de detallar:  
1.1. Les actuacions realitzades, amb descripció, data i lloc.  
1.2. El nombre de destinataris per cada una, amb especificació d'edat i sexe.  
1.3. E. grau de compliment de l'objectiu proposat, amb indicadors (per exemple: alt, mitjà o baix)  
1.4. Annex fotogràfic de cada actuació, en format paper o digital.  
  
2. Relació de documents de despesa o factures amb la signatura de les persones que ostenten la representació legal de l'entitat i de la tresoreria, les quals certificaran tant la seua veracitat com que tota aquesta documentació no ha sigut utilitzada per a justificar cap altra subvenció. Aquesta relació ha de contindre:  
2.1 Número d'ordre  
2.2 Data d'emissió  
2.3 Proveïdor  
2.4 CIF  
2.5 Concepte  
2.6 Actuació de la memòria justificativa a què s'imputa  
2.7 Import  
3. Documents de despesa o factures ordenats segons el número que figura en la relació del punt anterior, així com el document justificatiu del pagament efectiu de cada una. Aquests documents es presentaran mitjançant còpia confrontada amb l'original.  
4. Detall de les despeses del personal (nòmines, minutes) que haja treballat directament en el programa subvencionat, juntament amb els corresponents models dels impresos justificatius de les cotitzacions a la Seguretat Social i de les retencions i ingressos de l'IRPF en l'Agència Estatal d'Administració Tributària. Aquestes despeses no podran superar el 50 % de l'import total subvencionat.  
5. Fitxa resum en què s'arrepleguen de manera succinta totes les activitats programades que s'han realitzat, amb indicació del lloc i la data de realització.  
6. Certificat de la tresoreria de l'entitat, fent constar que l'import de la subvenció està registrat com a ingrés previst dins de la comptabilitat de l'associació per a l'exercici a què s'aplica la subvenció, amb el vistiplau de la persona representant legal.  
El termini de justificació serà el comprés entre l'endemà del dia en què tinga lloc la recepció de la notificació de la resolució de concessió de l'ajuda i el dia 30 de novembre de l'exercici a què s'aplica la subvenció, ambdós inclosos. Si el termini comprés entre l'endemà del dia en què tinga lloc la notificació de la resolució de concessió i el dia 30 de novembre fóra inferior a 10 dies hàbils, la data final del termini es prorrogarà automàticament fins el dia en què es complisquen els 10 dies hàbils, comptadors des de l'endemà de la notificació de la resolució de concessió.  
  
Article 18. Pla de control  
Es durà a terme un pla de control de la realització de l'activitat subvencionada mitjançant la comprovació de la documentació de caràcter econòmic justificativa de l'import concedit i de la memòria tècnica relativa a l'actuació subvencionada, que a aquest efecte estableixen les presents bases com d'aportació preceptiva per l'entitat beneficiària, per al pagament de l'ajuda, de conformitat amb el que estableix l'article 169 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
  
  
Article 19. Reintegrament i minoració de les ajudes  
1. Procedirà el reintegrament de les ajudes concedides o la seua minoració, amb reembossament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits que s'estableixen en la present ordre, així com en els supòsits de causes de reintegrament que estableix l'article 37 de la Llei General de Subvencions.  
2. La tramitació del procediment garantirà l'audiència a l'interessat.  
  
3. El termini màxim per a resoldre i notificar la resolució procedent serà de dotze mesos, a comptar de l'inici de l'expedient de desistiment sense efectes o de minoració.  
4. La resolució d'aquest procediment posa fi a la via administrativa i s'hi podrà interposar potestativament recurs de reposició en contra davant del mateix òrgan que la va dictar en el termini d'un mes comptat des de l'endemà de la seua notificació, o bé, directament, recurs contenciós administratiu davant dels jutjats contenciosos administratius competents, en el termini de dos mesos comptats des de l'endemà de la seua notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es crega oportuna.  
  
Article 20. Règim sancionador  
El règim sancionador l'aplicarà la comissió d'infraccions administratives prevista en la normativa bàsica estatal a aquells subjectes que en siguen responsables i es regirà pel que disposa el capítol IV del títol X de la Llei 1/2015, de 6 de febrer, de la Generalitat, d'Hisenda pública, del Sector Públic Instrumental i de Subvencions.  
  
  
  
ANNEX II  
Associacions juvenils i entitats prestadores   
de serveis a la joventut  
  
Article 1. Objecte  
1. Les ajudes que es convoquen estaran destinades a finançar les despeses corrents dels programes anuals d'activitats de caràcter social i de voluntariat que, durant l'exercici al qual s'aplica la subvenció, desplegaran les entitats i associacions referides en l'article 2 del present annex, i que incloguen actuacions en algun dels camps prioritaris següents:  
a) Promoció de la solidaritat, la tolerància i el respecte mutu, i prevenció de qualsevol tipus de discriminació.  
b) Foment i formació del voluntariat juvenil  
c) Accions adreçades a col·lectius de jóvens amb risc d'exclusió social (en particular, persones amb diversitat funcional, minories ètniques, població reclusa, immigrants, malalts, drogodependents, etc.)  
  
d) Accions dirigides a enfortir les relacions intergeneracionals  
e) Desenvolupament personal i social de la joventut  
2. No seran subvencionables aquells programes en què s'incloga alguna de les accions següents:  
a) Activitats que promoguen o justifiquen qualsevol forma de discriminació per raó de raça, sexe, religió, o qualsevol altra que atempte contra els drets fonamentals de la persona.  
b) Activitats acadèmiques, formació reglada, d'idiomes i d'ocupabilitat.  
c) Viatges desproveïts d'un interés cultural i social clar.  
d) Activitats amb finalitat lucrativa.  
e) Activitats que fomenten o puguen incitar, directament o indirectament, l'ús de drogues, alcohol o tabac, o que facen apologia del seu consum.  
f) Activitats exclusivament esportives.  
3. Aquestes ajudes són compatibles amb altres que, per a la mateixa finalitat, siguen convocades per qualsevol administració o entitat pública o privada, sempre que la totalitat de les ajudes concedides no supere el 100 % del pressupost del programa subvencionat.  
  
Article 2. Beneficiaris  
1. Podran obtindre la condició de beneficiaris de les ajudes regulades en el present annex les associacions juvenils i les entitats prestadores de serveis a la joventut que complisquen amb els requisits següents:  
  
- Tindre una implantació territorial en, almenys, quinze localitats de dues províncies de la Comunitat Valenciana.  
- Estar inscrites en el Cens d'Associacions Juvenils i entitats Prestadores de Serveis a la Joventut de la Comunitat Valenciana. La dita inscripció s'haurà d'haver produït abans de la data de finalització del termini de presentació de sol·licituds.  
2. Les agrupacions, centres, organitzacions i associacions que pertanyen a moviments, federacions, coordinadores i estructures semblants amb personalitat jurídica pròpia hauran de tramitar les sol·licituds mitjançant aquests últims.  
3. Quan diverses associacions estiguen vinculades entre si, només podrà presentar-s'hi una d'elles.  
4. S'exclouen com a possibles destinataris d'aquestes ajudes les confederacions, les federacions i les associacions d'alumnes que despleguen les seues activitats tant en l'àmbit universitari com en el no universitari, i a les seccions juvenils dels partits polítics i de les organitzacions sindicals.  
5. No podran obtindre la condició de beneficiari les persones o entitats incurses en alguna de les prohibicions que conté l'article 13 de la Llei 38/2003, de 17 de novembre, General de Subvencions.  
  
  
Article 3. Obligacions dels beneficiaris  
A més de les obligacions que amb caràcter general estableix l'art. 14 de la llei 38/2003, de 17 de novembre, General de Subvencions, s'estableixen les següents obligacions dels beneficiaris:  
- Realitzar el programa subvencionat en la forma, les condicions i el termini establits, i en tot cas abans del 30 de novembre de l'exercici a què s'aplica la subvenció.  
- Acreditar davant de l'IVAJ.GVA Jove la realització de l'activitat i l'adopció del comportament i de les actituds que fonamenten la concessió de la subvenció, així com el compliment dels requisits i condicions que determina l'atorgament o gaudi de l'ajuda, en la forma que estableix la present ordre.  
- Sotmetre's a les actuacions de control financer que corresponen a la Intervenció General, en relació amb les subvencions i ajudes concedides.  
- Comunicar a l'IVAJ.GVA Jove la sol·licitud i la concessió d'ajudes, per a la mateixa finalitat, per part d'altres administracions i organismes públics o privats, tant nacionals com internacionals.  
- Comunicar a l'IVAJ.GVA Jove les modificacions que es produïsquen en el desplegament del programa subvencionat.  
- Prestar la col·laboració i presentar la documentació que siga necessària, als supervisors de l'Institut Valencià de la Joventut.Generalitat Jove, a fi de comprovar l'execució del programa objecte de subvenció.  
- Portar la comptabilitat de l'entitat d'acord amb la normativa vigent d'aplicació.  
- Donar l'adequada publicitat del caràcter públic del finançament de l'activitat que fonamenta la concessió de la subvenció, incloent-hi la seua referència en mitjans de difusió, com ara cartells, materials impresos, mitjans electrònics o audiovisuals. En aquells casos en què l'entitat dispose de pàgina web, s'utilitzarà aquest mitjà per a donar publicitat a la subvenció concedida, tot això d'acord amb el que disposa la Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana.  
  
  
Article 4. Comissió Europea  
De conformitat amb el que disposa l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, es fa constar que les ajudes a què es refereix la present ordre no estan subjectes a la notificació que preveu l'article 108 del Tractat de Funcionament de la Unió Europea, al no reunir tots els requisits que estableix l'article 107.1 del Tractat.  
Concretament, aquestes ajudes no suposen un avantatge econòmic per a les entitats beneficiàries, ni suposen el falsejament de la competència, ja que es dirigeixen al finançament d'activitats de caràcter social i de voluntariat.  
Les accions subvencionades les realitzen associacions juvenils i entitats prestadores de serveis a la joventut amb àmbit d'actuació a la Comunitat Valenciana, que no suposen l'exercici d'una activitat econòmica, entesa com l'oferta de béns i serveis destinada a la consecució d'un benefici econòmic, ni suposen un avantatge econòmic a favor d'empreses o entitats, que puga falsejar la competència en els intercanvis comercials entre els estats membres.  
D'acord amb el que preveu l'article 17 de la Llei 18/2010, de 30 de desembre, de Joventut de la Comunitat Valenciana, les associacions juvenils són formes organitzades de participació juvenil, i la Generalitat, d'acord amb allò que assenyala l'article 18 de l'esmentada llei, pot convocar subvencions i establir mesures de suport econòmic als seus programes d'activitats i a la seua estructura associativa.  
  
Article 5. Procediment de concessió  
1. El procediment de concessió d'aquestes ajudes serà el de concurrència competitiva.  
2. Les subvencions seran convocades per resolució de la conselleria competent en matèria de joventut i publicades en el Diari Oficial de la Generalitat Valenciana, d'acord amb les consignacions previstes en la Llei de Pressupostos de la Generalitat per a l'exercici econòmic corresponent.  
  
Article 6. Criteris objectius de l'atorgament de la subvenció i la seua ponderació  
Per a la concessió d'aquestes ajudes, es procedirà a l'estudi i puntuació per part de la comissió de valoració de les sol·licituds presentades.  
  
La puntuació global màxima de cada sol·licitud serà de 100 punts, d'acord amb els següents criteris de valoració:  
a) El programa general d'activitats es valorarà fins a un màxim de 50 punts d'acord amb els criteris següents:  
1r. Fins a un màxim de 6 punts, les activitats el contingut de les quals fomente l'actitud activa enfront de qualsevol tipus de discriminació, a raó d'un punt per activitat.  
2n. Fins a un màxim de 6 punts, la incidència del programa en col·lectius amb risc d'exclusió social, a raó d'un punt per activitat.  
  
3r. Fins a un màxim de 6 punts, activitats, el disseny i contingut de les quals integre propostes de foment de la igualtat de gènere, a raó d'un punt per activitat.  
4t. Fins a un màxim de 6 punts, activitats que vagen dirigides a enfortir les relacions intergeneracionals, a raó d'un punt per activitat.  
  
5é. El nombre dels voluntaris participants en les accions programades, fins a un màxim de 10 punts, de conformitat amb el barem següent:  
  
- D'1 a 50: 2 punts  
- De 51 a 150: 4 punts  
- De 151 a 200: 6 punts  
- De 201 a 300: 8 punts  
- Més de 300: 10 punts  
6é. El nombre dels destinataris de les activitats, fins a un màxim de 10 punts, de conformitat amb el barem següent:  
- D'1 a 500: 2 punts  
- De 501 a 1000: 4 punts  
- De 1001 a 2000: 6 punts  
- De 2001 a 3000: 8 punts  
- Més de 3000: 10 punts  
7é. Fins a un màxim de 6 punts per accions de conscienciació i bones pràctiques mediambientals, de conformitat amb el barem següent:  
  
- Una activitat: 3 punts  
- Més d'una activitat: 6 punts  
b) La implantació territorial de l'entitat sol·licitant de l'ajuda es valorarà fins a un màxim de 15 punts, com s'indica a continuació:  
1r Nombre de municipis:  
- De 16 a 30 municipis: 3 punts  
- De 31 a 40 municipis: 6 punts  
- Més de 41 municipis: 10 punts  
2n Implantació en les tres províncies de la Comunitat Valenciana: 2 punts.  
3r Nombre de consells locals de joventut de què l'associació és membre:  
- De 3 a 5 consells:1 punt  
- De 6 a10 consells:2 punts  
- Més de 15 consells: 3 punts  
c) El percentatge de finançament propi de l'entitat sol·licitant de l'ajuda, es valorarà fins a un màxim de 15 punts, segons la comptabilitat de l'entitat per a l'any anterior al de l'exercici pressupostari a què s'imputa la subvenció, d'acord amb l'escala següent:  
- Fins al 25 %: 5 punts  
- Fins al 50 %: 10 punts  
- Més del 75 %: 15 punts  
d) La pàgina web de l'associació es valorarà fins a un màxim de 5 punts sempre que es trobe actualitzada i done informació sobre les activitats que realitza l'associació. Per a valorar la pàgina web serà necessari que almenys el 50 % d'aquesta estiga desenvolupada en valencià.  
  
e) Per la titularitat, per part de l'entitat sol·licitant de l'ajuda, d'un o més centres d'informació juvenil integrats en la Xarxa Valenciana d'Informació Juvenil es concediran 5 punts més.  
f) Es concedirà 10 punts més a la sol·licitud d'aquella entitat que acredite ocupar treballadors amb diversitat funcional, sempre que aquesta circumstància s'haja acreditat per mitjà de l'aportació de la fotocòpia compulsada dels contractes del personal amb diversitat funcional i dels certificats de minusvalidesa d'aquests expedits per l'organisme oficial competent, d'acord amb el que preveu la normativa vigent, junt amb els corresponents models dels impresos justificatius de les cotitzacions a la Seguretat Social i de les retencions de l'IRPF en l'Agència Estatal d'Administració Tributària. Este mecanisme s'aplicarà una sola vegada per sol·licitud.  
  
Article 7. Quantia individualitzada de la subvenció o criteris per a la seua determinació  
Per a calcular la quantia a concedir, es farà el repartiment de l'import global màxim previst en la corresponent convocatòria de manera proporcional a la puntuació obtinguda pels sol·licitants que reunisquen els requisits, d'acord amb la fórmula següent:  
X = P x Vp  
X = Subvenció concedida  
P = Puntuació obtinguda per sol·licitud  
Vp = Valor econòmic del punt, que serà el resultant de dividir l'import global màxim de la línia de subvenció entre el nombre total de punts obtinguts per totes les sol·licituds admeses que complisquen amb els requisits de la convocatòria.  
  
Article 8. Sol·licituds  
1. Les sol·licituds es formularan en els models i dins dels terminis que determine la corresponent convocatòria.  
2. Juntament amb la documentació específica que determine la convocatòria, els sol·licitants hauran de presentar:  
a) Declaració responsable que en l'entitat sol·licitant no concorren les circumstàncies assenyalades en l'article 13 de la Llei 38/2003, de 17 de novembre, General de Subvencions.  
b) Acreditació que es troba al corrent de les seues obligacions tributàries i davant de la Seguretat Social. Per a això, l'entitat sol·licitant podrà autoritzar l'òrgan instructor perquè obtinga directament l'acreditació del compliment de les obligacions tributàries i amb la Seguretat Social, a través de certificats telemàtics, de conformitat amb el que disposa el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Les entitats que no atorguen la dita autorització hauran d'aportar la documentació acreditativa que es troben al corrent de les obligacions esmentades.  
c) Declaració responsable que tot el personal que presta serveis en l'entitat sol·licitant de l'ajuda en activitats dirigides a menors, compleix el que estableix l'article 13.5 de la Llei Orgànica 1/1996, de Protecció Jurídica del Menor, de modificació parcial del Codi Civil i de la Llei d'Enjudiciament Civil i el que estableix l'article 8.4 i 5 de la Llei 45/2015, de 14 d'octubre, de Voluntariat.  
  
3. La sol·licitud, juntament amb la documentació requerida, es presentarà preferentment en algun dels registres d'entrada de l'IVAJ.GVA Jove, sense perjuí de les formes que preveu l'article 16.4 de la Llei 39/2015, d'1 d'octubre, del Procediment Administratiu Comú de les Administracions Públiques.  
  
Article 9. Esmena de sol·licituds  
1. Rebudes les sol·licituds i incoat l'expedient, l'òrgan instructor les verificarà i podrà realitzar d'ofici les actuacions que considere necessàries per a la determinació, el coneixement i la comprovació de les dades en virtut de les quals s'ha de pronunciar la resolució.  
2. Quan la sol·licitud no reunisca els requisits exigits o no vaja acompanyada de la documentació que, d'acord amb aquesta ordre, resulte exigible, es notificarà la causa que impedeix la continuació del procediment a l'entitat sol·licitant, i se li requerirà que, de conformitat amb l'article 68.1 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini de 10 dies, esmene la falta o presente els documents preceptius, amb indicació que, si no ho fa així, es considerarà que ha desistit de la seua petició, després de la resolució prèvia, que haurà de ser dictada en els termes que preveu l'article 21 de la precitada Llei.  
3. Es delega en el secretari general de l'Institut València de la Joventut.Generalitat Jove la competència per a dictar la dita resolució, contra la qual es podrà interposar potestativament recurs de reposició davant del mateix òrgan que la va dictar en el termini d'un mes comptat des de l'endemà de la seua notificació, o bé, directament, recurs contenciós administratiu davant dels jutjats contenciosos administratius competents, en el termini de dos mesos comptats des de l'endemà de la seua notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es crega oportuna.  
  
Article 10. Ordenació i instrucció  
1. L'ordenació i la instrucció del procediment de concessió correspondran a la Direcció General de l'IVAJ.GVA Jove, que rebrà les sol·licituds presentades i verificarà que reuneixen els requisits per a poder ser tramitades.  
2. L'òrgan competent per a la instrucció de l'expedient, a la vista de la documentació que tinga i de les obligacions que s'adquirisquen amb la concessió de l'ajuda, podrà demanar els informes dels organismes i entitats que crega oportú, i efectuar les comprovacions necessàries sobre l'exactitud de tot.  
  
Article 11. Comissió d'avaluació  
1. Una vegada examinades les sol·licituds i per a la valoració i proposta de concessió de les ajudes, es constituirà una comissió d'avaluació, que estarà integrada pels membres següents:  
- Presidència: la persona titular de la direcció d'Àrea de l'IVAJ.GVA Jove o qui la substituïsca.  
- Sis vocals: tres persones entre el personal al servei de l'administració del Consell i que estiguen adscrites al Servei de Gestió i Planificació de Programes de l'IVAJ.GVA Jove, i tres membres del Consell de la Joventut de la Comunitat Valenciana (CJCV), a proposta de la seua Comissió Permanent.  
- Secretaria: una persona adscrita al Servei de Gestió i Planificació de Programes de l'IVAJ.GVA Jove, que actuarà amb veu però sense vot.  
  
No serà obstacle per a la constitució de la comissió que el CJCV no designe els seus representants en el termini que s'establisca.  
2. La dita comissió elaborarà una relació ordenada de sol·licitants de les ajudes convocades, de conformitat amb els criteris establits en aquestes bases i les condicions de concessió que establisca la corresponent convocatòria. A continuació proposarà a l'òrgan competent per a la concessió de les ajudes la relació prioritzada de beneficiaris d'acord amb el límit del crèdit existent per a cada convocatòria.  
  
3. La comissió d'avaluació actuarà com a òrgan col·legiat, de conformitat amb el que preveu l'article 15 i següents de la Llei 40/2015, d'1 d'octubre, de Règim Jurídic del Sector Públic, als efectes d'elevar a l'òrgan concedent la proposta de resolució de les ajudes.  
  
  
Article 12. Resolució i termini  
1. Es delega en la Secretaria General de l'IVAJ.GVA Jove la resolució de les sol·licituds que es presenten a l'empara de la convocatòria de les ajudes regulades en la present ordre.  
2. El termini màxim per a resoldre i notificar la resolució serà de 3 mesos a comptar des de la presentació de la sol·licitud, sempre que reunisca els requisits exigits i s'aporte tota la documentació requerida. En cas contrari, el còmput del termini s'iniciarà a partir del moment en què s'esmene la dita sol·licitud.  
3. Transcorregut el termini abans mencionat sense que s'haguera notificat resolució expressa, les persones interessades podran entendre desestimades les seues sol·licituds per silenci administratiu. Tot això, sense perjuí que subsistisca l'obligació legal de l'Administració de resoldre expressament sobre la petició formulada.  
4. La resolució del procediment es notificarà a les interessades tot ajustant-se al que disposa l'article 40 de la Llei 39/2015, d'1 d'octubre, del Procediment Administratiu Comú de les Administracions Públiques. La pràctica de la dita notificació o publicació s'ajustarà a les disposicions que conté l'article 41 i següents de la llei esmentada.  
  
5. La resolució de concessió posa fi a la via administrativa i s'hi podrà interposar potestativament recurs de reposició en contra davant del mateix òrgan que la va dictar, en el termini d'un mes comptat des de l'endemà de la seua notificació, o bé, directament, recurs contenciós administratiu davant dels jutjats contenciosos administratius competents, en el termini de dos mesos comptats des de l'endemà de la seua notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es crega oportuna.  
  
Article 13. Criteris de modificació de la resolució  
Tota alteració de les condicions tingudes en compte per a la concessió de l'ajuda i, en tot cas, la obtenció concurrent de subvencions o ajudes atorgades per altres administracions públiques o ens públics o privats, tant nacionals com internacionals, quan superen el 100 % del programa subvencionat, donarà lloc a la modificació de la resolució de concessió.  
  
Article 14. Informació i publicitat de les subvencions concedides  
  
1. La resolució de la concessió es publicarà en el Diari Oficial de la Generalitat Valenciana.  
2. Es trametrà, a la Base de Dades Nacionals de Subvencions, informació sobre la resolució de concessió, d'acord amb el que estableix l'article 18.2 de la Llei 38/2003, de 17 de novembre, General de Subvencions.  
3. Els beneficiaris hauran de donar publicitat de les subvencions i ajudes percebudes en els termes i condicions que estableix la Llei 19/2013, de 9 de desembre, de Transparència, accés a la informació pública i bon govern. En el cas que es faça ús de la previsió que conté l'article 5.4 de l'esmentada llei, la Base de Dades Nacionals de Subvencions servirà de mitjà electrònic per al compliment de les obligacions de publicitat.  
4. Els beneficiaris hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, en els termes reglamentàriament establits.  
  
Article 15. Pagament de la subvenció  
1. El pagament d'aquestes ajudes es podrà realitzar mitjançant dos lliuraments parcials al llarg de l'exercici pressupostari, després de la justificació documental efectiva i correcta aplicació de les despeses que siguen conseqüència de les activitats objecte de les ajudes.  
Aquests pagaments es podran realitzar en els terminis següents:  
- Fins al 50 % de l'ajuda concedida, amb la justificació prèvia de les despeses pel dit import, la qual es podrà presentar fins a l'1 de setembre de l'exercici pressupostari.  
- La resta s'abonarà, amb la justificació prèvia de l'import que falta, fins a completar el total de la subvenció en el termini que estableix l'article 17 d'aquest annex.  
2. No obstant això, amb caràcter previ al pagament de la subvenció, el beneficiari haurà de trobar-se al corrent en el compliment de obligacions tributàries i davant de la Seguretat Social, i aportar declaració responsable de no ser deutor per resolució de procediment de reintegrament de subvencions.  
  
Article 16. Despeses subvencionables  
Seran subvencionables:  
a) Les despeses corrents derivades del programa subvencionat. Queden excloses d'aquestes despeses les generals de manutenció i restauració excepte les despeses de restauració implícites en l'estada en albergs, residències, campaments, etc. on les entitats organitzen les activitats.  
  
b) Les despeses del personal que haja treballat directament en el programa subvencionat, si bé no podran superar el 50 % de l'import total subvencionat.  
  
Article 17. Termini i forma de justificació de les ajudes  
La realització de les activitats per a les quals s'haja concedit la subvenció es justificarà mitjançant la presentació de la documentació següent:  
1. Memòria justificativa de les activitats realitzades que són objecte de la subvenció. S'hi hauran de detallar:  
1.1. Les actuacions realitzades, amb descripció, data i lloc.  
1.2. El nombre de destinataris per cada una, amb especificació d'edat i sexe.  
1.3. El grau de compliment de l'objectiu proposat, amb indicadors (per exemple: alt, mitjà o baix)  
1.4. Annex fotogràfic de cada actuació, en format paper o digital.  
2. Relació de documents de despesa o factures amb la signatura de les persones que ostenten la representació legal de l'entitat i de la tresoreria, les quals certificaran tant la seua veracitat com que tota aquesta documentació no ha sigut utilitzada per a justificar cap altra subvenció. Aquesta relació ha de contindre:  
2.1. Número d'ordre  
2.2. Data d'emissió  
2.3. Proveïdor  
2.4. CIF  
2.5. Concepte  
2.6. Actuació de la memòria justificativa a què s'imputa  
2.7. Import  
3. Documents de despesa o factures ordenats segons el número que figura en la relació del punt anterior, així com el document justificatiu del pagament efectiu de cada una. Aquests documents es presentaran mitjançant còpia confrontada amb l'original.  
4. Detall de les despeses del personal (nòmines, minutes) que haja treballat directament en el programa subvencionat, juntament amb els corresponents models dels impresos justificatius de les cotitzacions a la Seguretat Social i de les retencions i ingressos de l'IRPF en l'Agència Estatal d'Administració Tributària. Aquestes despeses no podran superar el 50 % de l'import total subvencionat.  
5. Fitxa resum en què s'arrepleguen de manera succinta totes les activitats programades que s'han realitzat, amb indicació del lloc i la data de realització.  
6. Certificat de la tresoreria de l'entitat, fent constar que l'import de la subvenció està registrat com a ingrés previst dins de la comptabilitat de l'associació per a l'exercici a què s'aplica la subvenció, amb el vistiplau de la persona representant legal.  
El termini de justificació serà el comprés entre l'endemà del dia en què tinga lloc la recepció de la notificació de la resolució de concessió de l'ajuda i el dia 30 de novembre de l'exercici a què s'aplica la subvenció, ambdós inclosos. Si el termini comprés entre l'endemà del dia en què tinga lloc la notificació de la resolució de concessió i el dia 30 de novembre fóra inferior a 10 dies hàbils, la data final del termini es prorrogarà automàticament fins el dia en què es complisquen els 10 dies hàbils, comptadors des de l'endemà de la notificació de la resolució de concessió.  
  
Article 18. Pla de control  
Es durà a terme un pla de control de la realització de l'activitat subvencionada mitjançant la comprovació de la documentació de caràcter econòmic justificativa de l'import concedit i de la memòria tècnica relativa a l'actuació subvencionada, que a aquest efecte estableixen les presents bases com d'aportació preceptiva per l'entitat beneficiària, per al pagament de l'ajuda, de conformitat amb el que estableix l'article 169 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
  
Article 19. Reintegrament i minoració de les ajudes  
1. Procedirà el reintegrament de les ajudes concedides o la seua minoració, amb reembossament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits que s'estableixen en la present ordre, així com en els supòsits de causes de reintegrament que estableix l'article 37 de la Llei General de Subvencions.  
2. La tramitació del procediment garantirà l'audiència a la interessada.  
3. El termini màxim per a resoldre i notificar la resolució procedent serà de dotze mesos, a comptar de l'inici de l'expedient de desistiment sense efectes o de minoració.  
4. La resolució d'aquest procediment posa fi a la via administrativa i s'hi podrà interposar potestativament recurs de reposició en contra davant del mateix òrgan que la va dictar en el termini d'un mes comptat des de l'endemà de la seua notificació, o bé, directament, recurs contenciós administratiu davant dels jutjats contenciosos administratius competents, en el termini de dos mesos comptats des de l'endemà de la seua notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es crega oportuna.  
  
Article 20. Règim sancionador  
El règim sancionador l'aplicarà la comissió d'infraccions administratives prevista en la normativa bàsica estatal a aquells subjectes que en siguen responsables i es regirà pel que disposa el capítol IV del títol X de la Llei 1/2015, de 6 de febrer, de la Generalitat, d'Hisenda pública, del Sector Públic Instrumental i de Subvencions.  
  
  
  
ANNEX III  
Escoles d'animació juvenil  
  
Article 1. Objecte  
1. Podran ser objecte de subvenció les despeses corrents derivades de les accions formatives d'animació juvenil següents:  
a) Cursos de monitor o monitora d'activitats de temps lliure educatiu infantil i juvenil  
b) Cursos de director o directora d'activitats de temps lliure educatiu infantil i juvenil  
c) Cursos de Formació Permanent  
d) Cursos de formador o formadora d'animadors  
2. Aquestes accions formatives, que es referiran al període comprés entre l'1 d'octubre de l'any anterior al de l'exercici pressupostari al qual s'imputa la subvenció i el 30 de setembre de l'esmentat exercici, hauran de complir amb la normativa vigent en aquesta matèria, i realitzar-se o haver-se realitzat dins de l'àmbit territorial de la Comunitat Valenciana.  
  
3. No seran subvencionables aquells cursos que tinguen alguna de les característiques següents:  
a) Cursos monogràfics que s'utilitzen com a crèdits per a l'obtenció dels diplomes de monitor o monitora i de director o directora d'activitats de temps lliure educatiu infantil i juvenil.  
b) Cursos de formació ocupacional, reglada o acadèmica.  
c) Cursos que incloguen activitats que promoguen o justifiquen qualsevol forma de discriminació per raó de raça, sexe, religió, o qualsevol altra que atempte contra els drets fonamentals de la persona.  
   
d) Cursos no inclosos en la programació anual presentada a l'IVAJ.GVA Jove o no comunicats a l'IVAJ.GVA Jove en els termes que preveu l'article 33 i 36 del Decret 86/2015, de 5 de juny, del Consell, que desenvolupa reglamentàriament la Llei 18/2010, de 30 de desembre, de la Generalitat, de Joventut de la Comunitat Valenciana.  
e) Cursos l'acreditació del qual haja sigut denegada expressament.  
4. Aquestes ajudes són compatibles amb altres que, per a la mateixa finalitat, siguen convocades per qualsevol administració o entitat pública o privada, sempre que la totalitat de les ajudes concedides no supere el 100 % del pressupost del programa subvencionat.  
Article 2. Beneficiaris  
1. Podran obtindre la condició de beneficiari de les ajudes regulades en el present annex les associacions juvenils i les entitats prestadores de serveis a la joventut titulars d'escoles d'animació juvenil que complisquen amb els requisits següents:  
- Estar reconegudes per l'IVAJ.GVA Jove d'acord amb el que disposa el Decret 86/2015, de 5 de juny, del Consell, citat en l'article anterior.  
- Estar inscrites en el Cens d'Associacions Juvenils i Entitats Prestadores de Serveis a la Joventut de la Comunitat Valenciana abans de la data de finalització del termini de presentació de sol·licituds.  
  
- Estar exercint activitats de caràcter social i de voluntariat, per a les quals calga la formació en matèria d'animació juvenil d'alguns dels seus associats.  
2. No podran ser beneficiàries les entitats que presten aquest tipus de servei formatiu a ajuntaments.  
3. No podran obtindre la condició de beneficiari les entitats incurses en alguna de les prohibicions que conté l'article 13 de la Llei 38/2003, de 17 de novembre, General de Subvencions.  
  
Article 3. Obligacions dels beneficiaris  
A més de les obligacions que amb caràcter general es relacionen en l'art. 14 de la Llei 38/2003, de 17 de novembre, General de Subvencions, s'estableixen les següents obligacions de les beneficiàries:  
- Realitzar el programa subvencionat en la forma, les condicions i el termini establits, i en tot cas abans del 30 de novembre de l'exercici a què s'aplica la subvenció.  
- Acreditar davant de l'IVAJ.GVA Jove la realització de l'activitat i l'adopció del comportament i de les actituds que fonamenten la concessió de la subvenció, així com el compliment dels requisits i condicions que determina l'atorgament o gaudi de l'ajuda, en la forma que estableix la present ordre.  
- Sotmetre's a les actuacions de control financer que corresponen a la Intervenció General, en relació amb les subvencions i ajudes concedides.  
- Comunicar a l'IVAJ.GVA Jove la sol·licitud i la concessió d'ajudes, per a la mateixa finalitat, per part d'altres administracions i organismes públics o privats, tant nacionals com internacionals.  
- Comunicar a l'IVAJ.GVA Jove les modificacions que es produïsquen en el desplegament del programa subvencionat.  
- Prestar la col·laboració i presentar la documentació que siga necessària, als supervisors de l'Institut Valencià de la Joventut.Generalitat Jove, a fi de comprovar l'execució del programa objecte de subvenció.  
- Portar la comptabilitat de l'entitat d'acord amb la normativa vigent d'aplicació.  
- Donar l'adequada publicitat del caràcter públic del finançament de l'activitat que fonamenta la concessió de la subvenció, incloent-hi la seua referència en mitjans de difusió, com ara cartells, materials impresos, mitjans electrònics o audiovisuals. En aquells casos en què l'entitat dispose de pàgina web, s'utilitzarà aquest mitjà per a donar publicitat a la subvenció concedida, tot això d'acord amb el que disposa la Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana.  
  
  
Article 4. Comissió Europea  
Les ajudes concedides mitjançant aquesta ordre no han de ser notificades a la Comissió Europea ja que no reuneixen els requisits de l'apartat 1 de l'article 107 del Tractat de Funcionament de la Unió Europea, atés que s'acullen al règim de minimis i, pel seu import, no suposen un falsejament de la competència que afecte els intercanvis comercials entre els estats membres.  
En conseqüència, aquestes ajudes no es podran aplicar als sectors que disposa l'apartat 1 de l'article 1 del Reglament (UE) número 1407/2013 de la Comissió, de 18 de desembre de 2013, publicat en el DOUE núm. 352, de 24 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis.  
Així mateix, l'import total de les ajudes de minimis concedides per un estat membre a una única empresa no excedirà de 200.000 EUR durant qualsevol període de tres exercicis fiscals, d'acord amb el que estableix l'article 3.2, del Reglament (UE) núm. 1407/2013 de la Comissió, de 18 de desembre de 2013.  
Igualment, pel que fa a l'acumulació, caldrà ajustar-se al que estableix l'article 5 del Reglament (UE) núm. 1407/2013 de la Comissió, de 18 de desembre de 2013, que es reprodueix a continuació:  
  
«1. Les ajudes de minimis concedides d'acord amb el present Reglament podran acumular-se a les ajudes de minimis concedides d'acord amb el Reglament (UE) núm. 360/2012 de la Comissió fins al límit màxim establit en aquest últim Reglament. Podran acumular-se a ajudes de minimis concedides d'acord amb altres reglaments de minimis fins al límit màxim pertinent que estableix l'article 3, apartat 2, del present Reglament.  
2. Les ajudes de minimis no s'acumularan a cap ajuda estatal en relació amb les mateixes despeses subvencionables o amb ajuda estatal per a la mateixa mesura de finançament de risc, si la dita acumulació excedira de la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió. Les ajudes de minimis que no es concedisquen per a costos subvencionables específics, ni puguen atribuir-se a costos subvencionables específics podran acumular-se a altres ajudes estatals concedides en virtut d'un reglament d'exempció per categories o d'una decisió adoptats per la Comissió.»  
Els sol·licitants de les ajudes hauran d'aportar, junt amb la sol·licitud, una declaració responsable sobre totes les ajudes que tinguen concedides o sol·licitades per a aquesta acció, així com sobre les ajudes de minimis rebudes durant els dos exercicis fiscals anteriors i durant l'exercici fiscal en curs. Així mateix, hauran d'aportar una declaració responsable sobre altres ajudes de l'Estat rebudes per als mateixos costos subvencionables.  
  
Article 5. Procediment de concessió  
1. El procediment de concessió d'aquestes ajudes serà el de concurrència competitiva.  
2. Les subvencions seran convocades per resolució de la conselleria competent en matèria de joventut i publicades en el Diari Oficial de la Generalitat Valenciana, d'acord amb les consignacions previstes en la Llei de Pressupostos de la Generalitat per a l'exercici econòmic corresponent.  
  
Article 6. Criteris objectius de l'atorgament de la subvenció i la seua ponderació  
Per a la concessió d'aquestes ajudes, es procedirà a l'estudi i puntuació per part de la comissió de valoració de les sol·licituds presentades.  
  
La puntuació global màxima de cada sol·licitud serà de 100 punts, d'acord amb els següents criteris de valoració:  
a) Les activitats formatives objecte de subvenció, segons el que disposa l'article primer d'aquest annex, tindrà un valor màxim de 50 punts, d'acord amb les puntuacions següents:  
- Per cada curs de monitor de temps lliure infantil i juvenil: 2 punts.  
  
- Per cada curs d'animador juvenil: 4 punts.  
- Per cada 15 hores lectives en cursos de formació permanent en matèria d'animació juvenil: 1 punt.  
- Per cada curs de formador d'animadors: 4 punts.  
b) Les publicacions i material formatiu relacionat amb els cursos de formació en animació juvenil, d'entre els referits en l'article primer d'aquest annex, es valoraran fins a un màxim de 20 punts d'acord amb els criteris següents:  
- Llibres amb depòsit legal: 2 punts per cadascú, fins a un màxim de 6 punts.  
- Articles en revistes amb depòsit legal: mig punt per cadascú, fins a un màxim de 5 punts.  
- Material editat en suport digital:  
- Pàgines web el contingut de les quals es centre en oferir informació sobre l'oferta d'activitats formatives pròpies, ja siguen específiques de l'escola o de forma integrada en la de l'associació o entitat: mig punt per cadascuna, fins a un màxim d'1 punt.  
- Material formatiu i de consulta referit a les accions formatives d'animació juvenil inserit en pàgina web o plataforma digital: 1 per cadascú, fins a un màxim de 4 punts.  
- Presència actualitzada en xarxes socials a través de perfils singularitzats (facebook, twitter, etc.), utilitzats dinàmicament per a fins formatius, 1 punt per cadascú, fins a un màxim de 4 punts.  
c) La promoció i ús del valencià tant en els cursos de formació com en el material i publicacions establits en l'apartat anterior es valorarà fins a un màxim de 10 punts, afegint-se mig punt més per cada publicació en valencià.  
d) El percentatge de finançament propi de l'entitat es valorarà fins a un màxim de 10 punts, segons el pressupost presentat del conjunt d'activitats objecte de subvenció, d'acord amb la puntuació següent:  
  
- fins al 25 %: 2 punts  
- fins al 50 %: 4 punts  
- fins al 75 %: 6 punts  
- més del 75 %: 10 punts  
e) Es concedirà 10 punts més a la sol·licitud d'aquella entitat que acredite ocupar treballadors amb diversitat funcional, sempre que aquesta circumstància s'haja acreditat per mitjà de l'aportació de la fotocòpia compulsada dels contractes del personal amb diversitat funcional i dels certificats de minusvalidesa d'aquests expedits per l'organisme oficial competent, d'acord amb el que preveu la normativa vigent, junt amb els corresponents models dels impresos justificatius de les cotitzacions a la Seguretat Social i de les retencions de l'IRPF en l'Agència Estatal d'Administració Tributària. Este mecanisme s'aplicarà una sola vegada per sol·licitud.  
  
Article 7. Quantia individualitzada de la subvenció o criteris per a la seua determinació  
Per a calcular la quantia a concedir, es farà el repartiment de l'import global màxim previst en la corresponent convocatòria de manera proporcional a la puntuació obtinguda pels sol·licitants que reunisquen els requisits, d'acord amb la fórmula següent:  
X = P x Vp  
X = Subvenció concedida  
P = Puntuació obtinguda per sol·licitud  
Vp = Valor econòmic del punt, que serà el resultant de dividir l'import global màxim de la línia de subvenció entre el nombre total de punts obtinguts per totes les sol·licituds admeses que complisquen amb els requisits de la convocatòria.  
  
Article 8. Sol·licituds  
1. Les sol·licituds es formularan en els models i dins dels terminis que determine la corresponent convocatòria.  
2. Juntament amb la documentació específica que determine la convocatòria, els sol·licitants hauran de presentar:  
a) Declaració responsable que en l'entitat sol·licitant no concorren les circumstàncies assenyalades en l'article 13 de la Llei 38/2003, de 17 de novembre, General de Subvencions.  
b) Acreditació que es troba al corrent de les seues obligacions tributàries i davant de la Seguretat Social. Per a això, l'entitat sol·licitant podrà autoritzar l'òrgan instructor perquè obtinga directament l'acreditació del compliment de les obligacions tributàries i amb la Seguretat Social, a través de certificats telemàtics, de conformitat amb el que disposa el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Les entitats que no atorguen la dita autorització hauran d'aportar la documentació acreditativa que es troben al corrent de les obligacions esmentades.  
c) Declaració responsable que tot el personal que presta serveis en l'entitat sol·licitant de l'ajuda en activitats dirigides a menors, compleix el que estableix l'article 13.5 de la Llei Orgànica 1/1996, de Protecció Jurídica del Menor, de modificació parcial del Codi Civil i de la Llei d'Enjudiciament Civil i el que estableix l'article 8.4 i 5 de la Llei 45/2015, de 14 d'octubre, de Voluntariat.  
  
3. La sol·licitud, juntament amb la documentació requerida, es presentarà preferentment en algun dels registres d'entrada de l'IVAJ.GVA Jove, sense perjuí de les formes que preveu l'article l'article 16.4 de la Llei 39/2015, d'1 d'octubre, del Procediment Administratiu Comú de les Administracions Públiques.  
  
Article 9. Esmena de sol·licituds  
1. Rebudes les sol·licituds i incoat l'expedient, l'òrgan instructor les verificarà i podrà realitzar d'ofici les actuacions que considere necessàries per a la determinació, el coneixement i la comprovació de les dades en virtut de les quals s'ha de pronunciar la resolució.  
  
2. Quan la sol·licitud no reunisca els requisits exigits o no vaja acompanyada de la documentació que, d'acord amb aquesta ordre, resulte exigible, es notificarà la causa que impedeix la continuació del procediment a l'entitat sol·licitant i se li requerirà que, de conformitat amb l'article 68.1 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini de 10 dies, esmene la falta o presente els documents preceptius, amb indicació que, si no ho fa així, es considerarà que ha desistit de la seua petició, després de la resolució prèvia, que haurà de ser dictada en els termes que preveu l'article 21 de la precitada Llei.  
3. Es delega en el secretari general de l'Institut València de la Joventut.Generalitat Jove la competència per a dictar la dita resolució, contra la qual es podrà interposar potestativament recurs de reposició davant del mateix òrgan que la va dictar en el termini d'un mes comptat des de l'endemà de la seua notificació, o bé, directament, recurs contenciós administratiu davant dels jutjats contenciosos administratius competents, en el termini de dos mesos comptats des de l'endemà de la seua notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es crega oportuna.  
  
Article 10. Ordenació i instrucció  
1. L'ordenació i la instrucció del procediment de concessió correspondran a la Direcció General de l'IVAJ.GVA Jove, que rebrà les sol·licituds presentades i verificarà que reuneixen els requisits per a poder ser tramitades.  
2. L'òrgan competent per a la instrucció de l'expedient, a la vista de la documentació que tinga i de les obligacions que s'adquirisquen amb la concessió de l'ajuda, podrà demanar els informes dels organismes i entitats que crega oportú, i efectuar les comprovacions necessàries sobre l'exactitud de tot.  
  
Article 11. Comissió d'avaluació  
1. Una vegada examinades les sol·licituds i per a la valoració i proposta de concessió de les ajudes, es constituirà una comissió d'avaluació, que estarà integrada pels membres següents:  
- Presidència: la persona titular de la direcció d'Àrea de l'IVAJ.GVA Jove o qui la substituïsca.  
- Sis vocals: tres persones entre el personal al servei de l'administració del Consell i que estiguen adscrites al Servei de Gestió i Planificació de Programes de l'IVAJ.GVA Jove, i tres membres del Consell de la Joventut de la Comunitat Valenciana (CJCV), a proposta de la seua Comissió Permanent.  
- Secretaria: una persona adscrita al Servei de Gestió i Planificació de Programes de l'IVAJ.GVA Jove, que actuarà amb veu però sense vot.  
  
No serà obstacle per a la constitució de la comissió que el CJCV no designe els seus representants en el termini que s'establisca.  
2. La dita comissió elaborarà una relació ordenada de sol·licitants de les ajudes convocades, de conformitat amb els criteris establits en aquestes bases i les condicions de concessió que establisca la corresponent convocatòria. A continuació, proposarà a l'òrgan competent per a la concessió de les ajudes la relació prioritzada de beneficiaris d'acord amb el límit del crèdit existent per a cada convocatòria.  
  
3. La comissió d'avaluació actuarà com a òrgan col·legiat, de conformitat amb el que preveu l'article 15 i següents de la Llei 40/2015, d'1 d'octubre, de Règim Jurídic del Sector Públic, als efectes d'elevar a l'òrgan concedent la proposta de resolució de les ajudes.  
  
Article 12. Resolució i termini  
1. Es delega en la Secretaria General de l'IVAJ.GVA Jove la resolució de les sol·licituds que es presenten a l'empara de la convocatòria de les ajudes regulades en la present ordre.  
2. El termini màxim per a resoldre i notificar la resolució serà de 3 mesos a comptar des de la presentació de la sol·licitud, sempre que reunisca els requisits exigits i s'aporte tota la documentació requerida. En cas contrari, el còmput del termini s'iniciarà a partir del moment en què s'esmene la dita sol·licitud.  
3. Transcorregut el termini abans mencionat sense que s'haguera notificat resolució expressa, les persones interessades podran entendre desestimades les seues sol·licituds per silenci administratiu. Tot això, sense perjuí que subsistisca l'obligació legal de l'Administració de resoldre expressament sobre la petició formulada.  
4. La resolució del procediment es notificarà a les interessades tot ajustant-se al que disposa l'article 40 de la Llei 39/2015, d'1 d'octubre, del Procediment Administratiu Comú de les Administracions Públiques. La pràctica de la dita notificació o publicació s'ajustarà a les disposicions que conté l'article 41 i següents de la llei esmentada.  
  
5. La resolució de concessió posa fi a la via administrativa i s'hi podrà interposar potestativament recurs de reposició en contra davant del mateix òrgan que la va dictar, en el termini d'un mes comptat des de l'endemà de la seua notificació, o bé, directament, recurs contenciós administratiu davant dels jutjats contenciosos administratius competents, en el termini de dos mesos comptats des de l'endemà de la seua notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es crega oportuna.  
  
Article 13. Criteris de modificació de la resolució  
Tota alteració de les condicions tingudes en compte per a la concessió de l'ajuda i, en tot cas, la obtenció concurrent de subvencions o ajudes atorgades per altres administracions públiques o ens públics o privats, tant nacionals com internacionals, quan superen el 100 % del programa subvencionat, donarà lloc a la modificació de la resolució de concessió.  
  
Article 14. Informació i publicitat de les subvencions concedides  
  
1. La resolució de la concessió es publicarà en el Diari Oficial de la Generalitat Valenciana.  
2. Es trametrà, a la Base de Dades Nacionals de Subvencions, informació sobre la resolució de concessió, d'acord amb el que estableix l'article 18.2 de la Llei 38/2003, de 17 de novembre, General de Subvencions.  
3. Els beneficiaris hauran de donar publicitat de les subvencions i ajudes percebudes en els termes i condicions que estableix la Llei 19/2013, de 9 de desembre, de Transparència, accés a la informació pública i bon govern. En el cas que es faça ús de la previsió que conté l'article 5.4 de l'esmentada llei, la Base de Dades Nacionals de Subvencions servirà de mitjà electrònic per al compliment de les obligacions de publicitat.  
4. Els beneficiaris hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, en els termes reglamentàriament establits.  
  
Article 15. Pagament de la subvenció  
1. El pagament d'aquestes ajudes es podrà realitzar mitjançant dos lliuraments parcials al llarg de l'exercici pressupostari, després de la justificació documental efectiva i correcta aplicació de les despeses que siguen conseqüència de les activitats objecte de les ajudes.  
Aquests pagaments es podrà realitzar en els terminis següents:  
- Fins al 50 % de l'ajuda concedida, amb la justificació prèvia de les despeses, la qual es podrà presentar fins a l'1 de setembre de l'exercici pressupostari.  
- La resta s'abonarà, amb la justificació prèvia de l'import que falta fins a completar el total de la subvenció en el termini que estableix l'article 17 d'aquest annex.  
2. No obstant això, amb caràcter previ al pagament de la subvenció, les beneficiàries hauran de trobar-se al corrent en el compliment de obligacions tributàries i davant de la Seguretat Social i aportar declaració responsable de no ser deutores per resolució de procediment de reintegrament de subvencions.  
  
Article 16. Despeses subvencionables  
Seran subvencionables:  
a) Les despeses corrents derivades del programa subvencionat. Queden excloses d'aquestes despeses les generals de manutenció i restauració, excepte les despeses de restauració implícites en l'estada en albergs, residències, campaments, etc., on les entitats organitzen les activitats.  
  
b) Les despeses del personal que haja treballat directament en el programa subvencionat, si bé no podran superar el 50 % de l'import total subvencionat.  
  
Article 17. Termini i forma de justificació de les ajudes  
La realització de les activitats per a les quals s'haja concedit la subvenció es justificarà mitjançant la presentació de la documentació següent:  
1. Memòria justificativa de les activitats realitzades que són objecte de la subvenció. S'hi hauran de detallar:  
1.1. Les actuacions realitzades, amb descripció, data i lloc.  
1.2. El nombre de destinataris per cada una, amb especificació d'edat i sexe.  
1.3. El grau de compliment de l'objectiu proposat, amb indicadors (per exemple: alt, mitjà o baix)  
1.4. Annex fotogràfic de cada actuació, en format paper o digital.  
  
2. Relació de documents de despesa o factures amb la signatura de les persones que ostenten la representació legal de l'entitat i de la tresoreria, les quals certificaran tant la seua veracitat com que tota aquesta documentació no ha sigut utilitzada per a justificar cap altra subvenció. Aquesta relació ha de contindre:  
2.1 Número d'ordre  
2.2 Data d'emissió  
2.3 Proveïdor  
2.4 CIF  
2.5 Concepte  
2.6 Actuació de la memòria justificativa a què s'imputa  
2.7 Import  
3. Documents de despesa o factures ordenats segons el número que figura en la relació del punt anterior, així com el document justificatiu del pagament efectiu de cada una. Aquests documents es presentaran mitjançant còpia confrontada amb l'original.  
4. Detall de les despeses del personal (nòmines, minutes) que haja treballat directament en el programa subvencionat, juntament amb els corresponents models dels impresos justificatius de les cotitzacions a la Seguretat Social i de les retencions i ingressos de l'IRPF en l'Agència Estatal d'Administració Tributària. Aquestes despeses no podran superar el 50 % de l'import total subvencionat.  
5. Fitxa resum en què s'arrepleguen de manera succinta totes les activitats programades que s'han realitzat, amb indicació del lloc i la data de realització.  
6. Certificat de la tresoreria de l'entitat, fent constar que l'import de la subvenció està registrat com a ingrés previst dins de la comptabilitat de l'associació per a l'exercici a què s'aplica la subvenció, amb el vistiplau de la persona representant legal.  
7. Certificació de la tresoreria de l'entitat (per a la justificació de subvencions) en què es relacionen de forma detallada les despeses ocasionades i els projectes objecte de subvenció, amb identificació de les factures presentades, amb indicació del número d'ordre, data, concepte, nom i CIF del proveïdor i percentatge de finançament que s'imputa a aquesta ajuda, així com els documents presentats acreditatius de les despeses efectuades en matèria de personal, especificant, si és el cas, el número d'ordre, el nom i el DNI del perceptor, el concepte i els períodes liquidats i els imports respectius, amb el vistiplau de la persona representant legal. En la dita certificació es declararà expressament que la documentació justificativa aportada no ha sigut utilitzada per a justificar cap altra subvenció concedida pel mateix concepte  
  
El termini de justificació serà el comprés entre l'endemà del dia en què tinga lloc la recepció de la notificació de la resolució de concessió de l'ajuda i el dia 30 de novembre de l'exercici a què s'aplica la subvenció, ambdós inclosos. Si el termini comprés entre l'endemà del dia en què tinga lloc la notificació de la resolució de concessió i el dia 30 de novembre fóra inferior a 10 dies hàbils, la data final del termini es prorrogarà automàticament fins el dia en què es complisquen els 10 dies hàbils, comptadors des de l'endemà de la notificació de la resolució de concessió.  
  
Article 18. Pla de control  
Es durà a terme un pla de control de la realització de l'activitat subvencionada mitjançant la comprovació de la documentació de caràcter econòmic justificativa de l'import concedit i de la memòria tècnica relativa a l'actuació subvencionada, que a aquest efecte estableixen les presents bases com d'aportació preceptiva per l'entitat beneficiària, per al pagament de l'ajuda, de conformitat amb el que estableix l'article 169 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
  
Article 19. Reintegrament i minoració de les ajudes  
1. Procedirà el reintegrament de les ajudes concedides o la seua minoració, amb reembossament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits que s'estableixen en la present ordre, així com en els supòsits de causes de reintegrament que estableix l'article 37 de la Llei General de Subvencions.  
2. La tramitació del procediment garantirà l'audiència a l'interessat.  
  
3. El termini màxim per a resoldre i notificar la resolució procedent serà de dotze mesos, a comptar de l'inici de l'expedient de desistiment sense efectes o de minoració.  
4. La resolució d'aquest procediment posa fi a la via administrativa i s'hi podrà interposar potestativament recurs de reposició en contra davant del mateix òrgan que la va dictar en el termini d'un mes comptat des de l'endemà de la seua notificació, o bé, directament, recurs contenciós administratiu davant dels jutjats contenciosos administratius competents, en el termini de dos mesos comptats des de l'endemà de la seua notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es crega oportuna.  
  
Article 20. Règim sancionador  
El règim sancionador l'aplicarà la comissió d'infraccions administratives prevista en la normativa bàsica estatal a aquells subjectes que en siguen responsables i es regirà pel que disposa el capítol IV del títol X de la Llei 1/2015, de 6 de febrer, de la Generalitat, d'Hisenda pública, del Sector Públic Instrumental i de Subvencions.


Còpia Permalink ELI